— Дзякуй! Літаратары Віцебшчыны — людзі самаадданыя, адказныя, светлыя душой. У абласным аддзяленні Саюза — 40 чалавек. Зроблена імі нямала. Выдадзена 268 кніг, паўтара дзясятка адзначаны міжнароднымі, рэспубліканскімі і абласнымі прэміямі. Так, Фёдар Палачанін за “Зраненае сэрца” і “Дарогу ў неба” атрымаў прэмію Савета Федэрацыі прафсаюзаў. Мікалай Намеснікаў за “Лістапад спавядальны” і “Час яблыкаў” названы лаўрэатам абласной прэміі імя Пятруся Броўкі. Такой жа прэміяй узнагароджаны Алесь Жыгуноў, Віктар Улюценка, Марына Бабарыка, Сяргей і Галіна Трафімавы...